תקנות מסילות הברזל (פעולות במקרקעין)

{{ח:התחלה}}
{{ח:כותרת|תקנות מסילות הברזל (פעולות במקרקעין), התשע״ו–2015}}

{{ח:פתיח-התחלה}}
{{ח:תיבה|ק״ת תשע״ו, 168|תקנות מסילות הברזל (פעולות במקרקעין), התשע״ו–2015|https://olaw.org.il/takanot/takanot-7572.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מסילות הברזל#סעיף 14יד|סעיף 14יד}} {{ח:חיצוני|פקודת מסילות הברזל|לפקודת מסילות הברזל [נוסח חדש], התשל״ב–1972}} (להלן – הפקודה), ולעניין {{ח:פנימי|סעיף 1|תקנות 1 עד 3}} {{ח:פנימי|סעיף 11|ו־11 עד 18}} – בהסכמת שרת המשפטים, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: מסירת הודעות}}

{{ח:פנימי|פרק ב|פרק ב׳: התנגדות לפעולה קלה}}

{{ח:פנימי|פרק ג|פרק ג׳: הרשאה לביצוע פעולה משמעותית}}

{{ח:פנימי|פרק ד|פרק ד׳: מסירה}}

{{ח:פנימי|פרק ד סימן א|סימן א׳: מסירה מטעם מקים או מפעיל לבעל מקרקעין}}

{{ח:פנימי|פרק ד סימן ב|סימן ב׳: מסירה מטעם בעל מקרקעין למנהל}}

{{ח:קטע2|פרק א|פרק א׳: מסירת הודעות}}

{{ח:סעיף|1|הודעה על כוונה להיכנס למקרקעין לביצוע פעולה קלה}}
{{ח:תת|(א)}} מקים מסילת ברזל או מפעיל מסילת ברזל, לפי העניין (להלן – מקים או מפעיל) ישלח הודעה על כוונה להיכנס למקרקעין ולבצע בהם פעולה קלה, לכל מי שנכלל בהגדרת בעל מקרקעין {{ח:חיצוני|פקודת מסילות הברזל#סעיף 14א|שבסעיף 14א לפקודה}} (להלן – בעל מקרקעין), שזכויותיו רשומות באחד לפחות מהגורמים האלה: לשכת רישום המקרקעין, רשות מקרקעי ישראל, הרשות המקומית; ההודעה תודבק על הדלת החיצונית או במקום אחר הבולט לעין במקרקעין נושא ההודעה 30 ימים לפחות לפני המועד המשוער לביצוע הפעולה על ידיו, וכן תישלח לכתובת למשלוח דואר של בעל המקרקעין, כפי שהיא מופיעה במרשם האוכלוסין; היה בעל המקרקעין תאגיד, תימסר ההודעה לכתובת כפי שמופיעה במרשם הנוגע לעניין לפי סוג התאגיד.
{{ח:תת|(ב)}} מקים או מפעיל יערוך הודעה כאמור בתקנת משנה (א) (להלן – ההודעה) בדוגמת טופס שאישר לו המנהל; המנהל יציג את דוגמת הטופס באתר האינטרנט של המשרד בכתובת www.he.mot.gov.il (להלן – אתר האינטרנט של המשרד) והמקים או המפעיל יציג את דוגמת הטופס באתרו; ההודעה תכלול את כל אלה:
{{ח:תתת|(1)}} פרטי זיהוי המקרקעין שלגביהם ניתנת ההודעה כאמור {{ח:פנימי|סעיף 8|בתקנה 8(ב)}};
{{ח:תתת|(2)}} שם, כתובת ומספר זהות או מספר תאגיד של בעל המקרקעין;
{{ח:תתת|(3)}} פרטי המקים או המפעיל, לפי העניין, דרכי ההתקשרות אתו, לרבות כתובת, דואר אלקטרוני, איש קשר, טלפון ושעות התקשרות;
{{ח:תתת|(4)}} הפעולה שהמקים או המפעיל מבקש לבצע במקרקעין לפי {{ח:חיצוני|פקודת מסילות הברזל#סעיף 14ב|סעיף 14ב(א)(1) עד (3) לפקודה}};
{{ח:תתת|(5)}} מטרת הפעולה המפורטת בפסקה (4);
{{ח:תתת|(6)}} העיתוי המשוער לתחילת ביצוע הפעולה;
{{ח:תתת|(7)}} משך הזמן המשוער הנדרש לביצוע הפעולה המבוקשת;
{{ח:תתת|(8)}} תיאור מהות הפעולה, וההשפעה הצפויה של הפעולה על המקרקעין, אם ישנה;
{{ח:תתת|(9)}} הזכות של בעל המקרקעין להגיש התנגדות לפעולה במקרקעין, לרבות הדרך והמועד האחרון להגשת התנגדות, משמעות העדר הגשת התנגדות, הודעה לבעל המקרקעין בדבר אפשרותו לבקש להביא את טענותיו בכתב או בעל פה לפני המנהל.
{{ח:תת|(ג)}} חלפו ארבעה חודשים מהמועד המשוער לביצוע הפעולה שצוין בהודעה, ולא הוחל בביצועה, תימסר הודעה חדשה לבעל המקרקעין.
{{ח:תת|(ד)}} מקים או מפעיל יכלול בהודעה במקום בולט לעין גם כיתוב בערבית, באנגלית, באמהרית וברוסית ובו עיקרי ההודעה, אשר זו לשונה: ”בין המועדים . . . . . . . . . צפוי . . . . . . . . . (מקים/מפעיל לפי העניין) להיכנס למקרקעין בכתובת . . . . . . . . . . . כדי לבצע עבודות . . . . . . . . . . . . . . . . כחלק מפרויקט הרכבת המקומית; לפרטים נוספים ניתן לפנות לאתר . . . . . . . . . . . . או לטלפון . . . . . . . . . . . . . . . . . .; זכותך להגיש התנגדות בכתב לביצוע פעולה במקרקעין; לפרטים נוספים ניתן לפנות לאתר . . . . . . . . . . . . . . . או לטלפון . . . . . . . . . . . . . . . . . . . . . .“.

{{ח:סעיף|2|הודעה על כוונה להיכנס למקרקעין לביצוע פעולה משמעותית}}
{{ח:תת|(א)}} מקים או מפעיל ימסור הודעה על כוונה להיכנס למקרקעין ולבצע בהם פעולה משמעותית לבעל מקרקעין, 60 ימים לפחות לפני המועד המשוער לביצוע הפעולה, זולת אם הושגה הסכמה עם בעל המקרקעין לביצוע הפעולה במועד מוקדם יותר, וכן ידביק את ההודעה על הדלת החיצונית או במקום אחר הבולט לעין במקרקעין נושא ההודעה במועד האמור.
{{ח:תת|(ב)}} מקים או מפעיל יערוך הודעה כאמור בתקנת משנה (א) (להלן – ההודעה) בדוגמת טופס שאישר המנהל; המנהל יציג את דוגמת הטופס באתר האינטרנט של המשרד והמקים או המפעיל לפי העניין יציג את דוגמת הטופס באתרו; ההודעה תכלול את הפרטים האמורים {{ח:פנימי|סעיף 1|בתקנה 1(ב)}}, בשינויים המחויבים.
{{ח:תת|(ג)}} על הודעה כאמור בתקנת משנה (א) תחול {{ח:פנימי|סעיף 1|תקנה 1(ג) ו־(ד)}}.

{{ח:סעיף|3|בקשה לקבלת הסכמת בעל המקרקעין להיכנס למקרקעין לשם ביצוע פעולת חיזוק מורכבת}}
{{ח:תת|(א)}} מקים או מפעיל המבקש לבצע פעולת חיזוק מורכבת ימסור לבעל המקרקעין בקשה לקבלת הסכמתו להיכנס למקרקעין לשם ביצוע פעולה כאמור (בתקנה זו – בקשה לקבלת הסכמה) 120 ימים לפחות לפני המועד המשוער לביצוע הפעולה, זולת אם הושגה הסכמה עם בעל המקרקעין לביצוע פעולה כאמור במועד מוקדם יותר, וכן ידביק את ההודעה על הדלת החיצונית או במקום אחר הבולט לעין במקרקעין נושא ההודעה במועד האמור.
{{ח:תת|(ב)}} מקים או מפעיל יערוך את הבקשה לקבלת הסכמה לפי טופס שאישר לו המנהל ופורסם על ידו באתר האינטרנט של המשרד ובאתר האינטרנט של המקים או המפעיל לפי העניין; בקשה לקבלת הסכמה תכלול את כל אלה:
{{ח:תתת|(1)}} פרטי זיהוי המקרקעין שלגביהם ניתנת ההודעה כאמור {{ח:פנימי|סעיף 8|בתקנה 8(ב)}};
{{ח:תתת|(2)}} שם, כתובת ומספר זהות או מספר תאגיד של בעל המקרקעין;
{{ח:תתת|(3)}} פרטי המקים או המפעיל, לפי העניין, דרכי ההתקשרות אתו, לרבות כתובת, דואר אלקטרוני, איש קשר, טלפון ושעות התקשרות;
{{ח:תתת|(4)}} פעולת החיזוק המורכבת כהגדרתה {{ח:חיצוני|פקודת מסילות הברזל#סעיף 14א|בסעיף 14א לפקודה}} שהמקים או המפעיל מבקש לבצע וכן התייחסות להשפעה הצפויה של הפעולה על המקרקעין;
{{ח:תתת|(5)}} מטרת הפעולה המפורטת בפסקה (4);
{{ח:תתת|(6)}} העיתוי המשוער לתחילת ביצוע הפעולה המבוקשת ומשך הזמן המשוער שבו לא יהיה ניתן לעשות שימוש במקרקעין או בחלק מהם;
{{ח:תתת|(7)}} הסבר על זכותו של בעל המקרקעין להגיש התנגדות, וכן הסבר על המשמעות של אי־מתן הסכמה או של הגשת התנגדות לעניין פנייה לוועדה לעניין פעולות חיזוק מורכבות לפי {{ח:חיצוני|פקודת מסילות הברזל#סעיף 14ז|סעיף 14ז(ב) לפקודה}}; לעניין האפשרות להגיש התנגדות, יפרט המקים או המפעיל לפי העניין, גם את הדרך להגשת התנגדות ואת המועד האחרון להגשתה.
{{ח:תת|(ג)}} חלפו חודשיים מהמועד המשוער לביצוע הפעולה שצוין בהודעה, ולא הוחל בביצוע הפעולה, תימסר הודעה חדשה לבעל המקרקעין.
{{ח:תת|(ד)}} לבקשה יצורפו חוות דעת הנדסית בדבר הפעולות הדרושות ומשך ביצוען והצעה לפיצויים ולשיכון חלוף שלדעת המקים או המפעיל ראוי לתת לבעל המקרקעין.
{{ח:תת|(ה)}} מקים או מפעיל יכלול בבקשה במקום בולט לעין גם כיתוב בערבית, באנגלית, באמהרית וברוסית ובו עיקרי ההודעה, אשר זו לשונה: ”בין המועדים . . . . . . . . . . . . מבקש . . . . . . . . . . . . . (מקים/מפעיל לפי העניין) להיכנס למקרקעין בכתובת . . . . . . . . . . . . . . . כדי לבצע עבודות . . . . . . . . . . . . . . . כחלק מפרויקט הרכבת המקומית. לשם ביצוע הפעולה יהיה צורך בפינוי זמני מהמקרקעין, לתקופה של. . . . . . . . . . . . חודשים, כנגד פיצויים/דיור חלוף; לפרטים נוספים ניתן לפנות לאתר . . . . . . . . . . . . או לטלפון . . . . . . . . . . . . . . . . . . . .; נא הודיע בכתב על הסכמתך/התנגדותך לביצוע הפעולה וכן לדיור חלוף/פיצויים שהוצעו לכתובת . . . . . . . . . . . . . . . . . .{{ח:הערה|“}}.

{{ח:קטע2|פרק ב|פרק ב׳: התנגדות לפעולה קלה}}

{{ח:סעיף|4|מסמכים ופרטים בהתנגדות לכניסה למקרקעין}}
{{ח:תת|(א)}} מי שנמסרה לו הודעה על כוונה להיכנס למקרקעין לביצוע פעולה קלה לפי תקנות אלה רשאי להגיש למנהל התנגדות בכתב (להלן – המתנגד), והיא תכלול את כל אלה:
{{ח:תתת|(1)}} שמו של המתנגד, מספר זהותו ומספר הטלפון שלו;
{{ח:תתת|(2)}} מענו של המתנגד או מען אחר לצורך מסירת מסמך, הודעה או בקשה (להלן – מסמכים) לפי {{ח:חיצוני|פקודת מסילות הברזל#פרק ב סימן ב|סימן ב׳ לפרק ב׳ לפקודה}} או לפי תקנות אלה, אם המתנגד מעוניין שמסמך, הודעה או בקשה (להלן – מסמכים) כאמור יימסרו לו באמצעות דואר אלקטרוני, יציין בהתנגדותו את כתובת הדואר האלקטרוני;
{{ח:תתת|(3)}} הזכות שיש למתנגד במקרקעין נושא ההתנגדות;
{{ח:תתת|(4)}} פירוט שמותיהם של כל בעלי המקרקעין בנכס, ככל שהם ידועים למתנגד;
{{ח:תתת|(5)}} טעמי ההתנגדות;
{{ח:תתת|(6)}} מסמכים התומכים בעובדות הנטענות בהתנגדות.
{{ח:תת|(ב)}} חזר בו מקים או מפעיל מהודעתו על כוונתו להיכנס למקרקעין בטרם ניתנה החלטת המנהל בעניין, יודיע על כך בכתב למנהל ולמתנגד; אין בחזרתו של מקים או מפעיל מהודעתו כאמור כדי למנוע ממנו מלמסור הודעה חדשה לאותו בעל מקרקעין על הכוונה להיכנס למקרקעין לשם ביצוע פעולה כאמור.

{{ח:סעיף|5|אופן הגשת התנגדות למנהל}}
{{ח:ת}} בעל מקרקעין רשאי להגיש התנגדות כאמור {{ח:פנימי|סעיף 4|בתקנה 4}}, לפי טופס שפרסם המנהל באתר האינטרנט של המשרד והמקים או המפעיל, לפי העניין, יפרסם את הטופס באתרו.

{{ח:סעיף|6|הארכת מועד להגשת התנגדות}}
{{ח:תת|(א)}} בעל מקרקעין רשאי בתוך התקופה שבה ניתן להגיש התנגדות, להגיש למנהל בקשה להארכת מועד להגשת התנגדות ובה יפורטו טעמי הבקשה; בעל מקרקעין רשאי להגיש את הבקשה בטופס שאישר המנהל ופורסם באתר האינטרנט של המשרד, והמקים או המפעיל, לפי העניין, יפרסם את הטופס באתרו.
{{ח:תת|(ב)}} המנהל ישלח העתק של הבקשה להארכת מועד למקים או למפעיל לפי העניין, מיד עם הגשתה.
{{ח:תת|(ג)}} המנהל רשאי להאריך את המועד להגשת התנגדות מטעמים מיוחדים בתקופות נוספות שלא יעלו על 30 ימים בסך הכול, זולת אם שוכנע כי בנסיבות העניין מתקיימות נסיבות חריגות המצדיקות להאריך את המועד כאמור לתקופה ארוכה יותר בשים לב לדחיפות הפעולה, והנזק שעלול להיגרם מהארכת המועד.
{{ח:תת|(ד)}} המנהל ישלח לצדדים את החלטתו בבקשה להארכת מועד בתוך 10 ימים מיום קבלת הבקשה אצל המנהל.

{{ח:סעיף|7|הארכת מועד למתן החלטת המנהל}}
{{ח:ת}} המנהל רשאי להאריך את המועד למתן החלטתו לפי {{ח:חיצוני|פקודת מסילות הברזל#סעיף 14ד|סעיף 14ד(ד) לפקודה}} מטעמים מיוחדים או אם ביקש מאחד הצדדים השלמת פרטים, בתקופות נוספות שלא יעלו על 30 ימים בסך הכול, זולת אם שוכנע כי בנסיבות העניין מתקיימות נסיבות חריגות המצדיקות להאריך את המועד כאמור לתקופה ארוכה יותר.

{{ח:קטע2|פרק ג|פרק ג׳: הרשאה לביצוע פעולה משמעותית}}

{{ח:סעיף|8|בקשה לקבלת הרשאה לכניסה למקרקעין בפעולות משמעותיות}}
{{ח:תת|(א)}} מקים או מפעיל, לפי העניין, המבקש לבצע פעולה משמעותית במקרקעין, ולא קיבל הסכמה לביצועה מאת בעל המקרקעין כנדרש {{ח:חיצוני|פקודת מסילות הברזל|בפקודה}}, יגיש למנהל בקשת הרשאה לכניסה למקרקעין (להלן – בקשת הרשאה) ויכלול בה את הפרטים שלהלן:
{{ח:תתת|(1)}} פרטיהם של בעל המקרקעין שלא נתנו את הסכמתם לביצוע הפעולה, ובהם שם, מספר זהות, מען להמצאת מכתבים, ובהעדר מידע – כתובת למשלוח דואר;
{{ח:תתת|(2)}} פרטי בעלי המקרקעין שבהם נדרשת הפעולה, אשר נתנו את הסכמתם לביצוע הפעולה והעתק הסכמתם;
{{ח:תתת|(3)}} ראיות תומכות למעמדו של בעל המקרקעין כבעל מקרקעין;
{{ח:תתת|(4)}} העתק מההודעות שנשלחו לבעל המקרקעין נושא הפעולה המבוקשת, ומסמכים המעידים על מסירתם;
{{ח:תתת|(5)}} הנימוקים המבססים את הבקשה, לרבות מידע ומסמכים תומכים, מסמך הנדסי בדבר העבודות הדרושות ומשכן, נחיצותן לעבודת מבקש ההרשאה במסילה, חלופות אפשריות להשגת מטרות העבודה ומשכן;
{{ח:תתת|(6)}} מידע על המקרקעין שבהם מתבקשת הפעולה לפי תקנת משנה (ב);
{{ח:תתת|(7)}} אם הוגשה התנגדות בעל המקרקעין, גם העתק ההתנגדות, וכל מסמך אחר שהגיש בעל המקרקעין.
{{ח:תת|(ב)}} אלה הפרטים שיימסרו בנוגע למקרקעין שבהם מבוקשת הרשאה:
{{ח:תתת|(1)}} היו המקרקעין רשומים בפנקסי המקרקעין, יצוין הזיהוי שלהם בפנקסי המקרקעין;
{{ח:תתת|(2)}} לא היו המקרקעין רשומים בפנקסי המקרקעין, יתוארו לפי יחידת רישומם ברישומי מס רכוש וקרן פיצויים, ובאין רישום כזה – כשטח רצוף שבבעלות אחת, על ידי תיאור גבולותיה או בדרך אחרת שעל פיה אפשר לזהותה;
{{ח:תתת|(3)}} היו שם הרחוב, מספר הבית, הדירה והקומה שבהם נמצאים המקרקעין ידועים, יפורטו גם אלה בבקשה.
{{ח:תת|(ג)}} בלי לגרוע מהאמור בתקנת משנה (ב), היו המקרקעין מתוארים במגרש בתכנית מיתאר מקומית, בתכנית מפורטת או בתשריט חלוקת קרקע או איחודה, יתאר אותה המקים או המפעיל, גם לפי תיאורה בתכנית או בתשריט כאמור, בין אם התכנית אושרה ובין אם הופקדה בלבד.

{{ח:סעיף|9|הודעה על הגשת בקשת הרשאה}}
{{ח:תת|(א)}} מקים או מפעיל, לפי העניין, ישלח עותק של בקשת ההרשאה וכל המסמכים שצורפו לה לפי {{ח:פנימי|סעיף 8|תקנה 8}}, אל בעל המקרקעין, עם שליחתה למנהל, ויכלול בהודעה לבעל המקרקעין את דבר אפשרותו לבקש להביא את טענותיו בכתב או בעל פה לפני המנהל, ותחול לעניין זה {{ח:פנימי|סעיף 1|תקנה 1(ג)}}.
{{ח:תת|(ב)}} מקים או מפעיל יכלול בהודעה במקום בולט לעין גם כיתוב בערבית, באנגלית, באמהרית וברוסית ובו עיקרי ההודעה, אשר זו לשונה: ”ביום . . . . . . . . . . . . . . . . נשלחה אליך הודעה, ולפיה בין המועדים . . . . . . . . . . . . . . צפוי . . . . . . . . . . . . . (מקים/מפעיל, לפי העניין) להיכנס למקרקעין בכתובת . . . . . . . . . . . . . . . . כדי לבצע עבודות . . . . . . . . . . . . . . . . . . כחלק מפרויקט הרכבת המקומית; מכיוון שטרם ניתנה הסכמתך, מוגשת בזה בקשה להרשאה לביצוע הפעולה למנהל הרכבת; זכותך להביע את עמדתך בנוגע לפעולה לפני המנהל, בכתב או בעל פה, בכתובת . . . . . . . . . . . . . . . .; לפרטים נוספים ניתן לפנות לאתר . . . . . . . . . . . . . . . . . או לטלפון . . . . . . . . . . . . . . . . .“.

{{ח:סעיף|10|הארכת מועד למתן החלטת המנהל}}
{{ח:ת}} המנהל רשאי להאריך את המועד למתן החלטתו לפי {{ח:חיצוני|פקודת מסילות הברזל#סעיף 14ה|סעיף 14ה(ד) לפקודה}} מטעמים מיוחדים או אם ביקש מאחד הצדדים השלמת פרטים, בתקופות נוספות שלא יעלו על 30 ימים בסך הכול, זולת אם שוכנע כי בנסיבות העניין מתקיימות נסיבות חריגות המצדיקות להאריך את המועד כאמור לתקופה ארוכה יותר.

{{ח:קטע2|פרק ד|פרק ד׳: מסירה}}
{{ח:קטע3|פרק ד סימן א|סימן א׳: מסירה מטעם מקים או מפעיל לבעל מקרקעין}}

{{ח:סעיף|11|מען למסירה לבעל המקרקעין}}
{{ח:ת}} מען, לעניין מסירה של מקים או מפעיל לבעל מקרקעין הוא אחד מאלה:
{{ח:תת|(1)}} כתובת לפי {{ח:חיצוני|חוק מרשם האוכלוסין#סעיף 2|סעיף 2(א)(11) ו־(11א) לחוק מרשם האוכלוסין, התשכ״ה–1965}}; ובהעדר שם לרחוב או מספר לבית – סימן זיהוי אחר;
{{ח:תת|(2)}} כתובת שציין המתנגד בהתנגדותו כאמור {{ח:פנימי|סעיף 4|בתקנה 4(א)(2)}}.

{{ח:סעיף|12|מסירה מטעם מקים או מפעיל לבעל מקרקעין}}
{{ח:ת}} דרישה שנקבעה {{ח:חיצוני|פקודת מסילות הברזל#פרק ב סימן ב|בסימן ב׳ לפרק ב׳ לפקודה}} או בתקנות אלה בדבר מסירה של מסמך, הודעה או בקשה (להלן – מסמכים) מטעם מקים או מפעיל לבעל מקרקעין יש לקיימה באופן שלהלן:
{{ח:תת|(1)}} ככלל מסירת מסמכים תיעשה בדרך של מסירה אישית או בדרך של מסירה בדואר רשום עם אישור מסירה למען כמשמעותו {{ח:פנימי|סעיף 11|בתקנה 11}}; העתק של כל המסמכים וכן אישור המסירה בכתב יישמרו בידי המקים או המפעיל לתקופה של 7 שנים;
{{ח:תת|(2)}} מקים או מפעיל יפעל בשקידה ראויה וסבירה לביצוע המסירה כאמור; בתקנות אלה, ”שקידה ראויה וסבירה“ – ביקור במענו של בעל המקרקעין שלוש פעמים לפחות, בשלושה מועדים שונים ובכל מועד בשעה שונה של היום;
{{ח:תת|(3)}} על אף האמור בפסקאות (1) ו־(2), ציין בעל מקרקעין בהתנגדותו שהוגשה לפי {{ח:פנימי|סעיף 4|תקנה 4}} כי הוא מעוניין שמסמכים יימסרו לו באמצעות דואר אלקטרוני, ימסור מקים או מפעיל מסמכים מטעמו לכתובת הדואר האלקטרוני שציין בעל המקרקעין בהתנגדותו.

{{ח:סעיף|13|מסירה היא לבעל מקרקעין}}
{{ח:ת}} מסירה לפי {{ח:פנימי|סעיף 12|תקנה 12}} תהיה כמפורט להלן:
{{ח:תת|(1)}} ככלל מסירה תהיה לבעל המקרקעין עצמו;
{{ח:תת|(2)}} אין אפשרות למצוא את בעל המקרקעין, די במסירת המסמכים לאחד מבני משפחתו של בעל המקרקעין הגרים עמו ושלפי מראית עין מלאו לו שמונה עשרה שנים;
{{ח:תת|(3)}} היה לבעל המקרקעין מורשה לעניין המקרקעין, רשאי מקים או מפעיל למסור מסמכים למורשה כאמור, ואם יש לו עורך דין – ימסור זאת לעורך הדין או למתמחה שלו, או בהנחה במשרדו; בסעיף זה, ”מורשה לעניין המקרקעין“ – מי שמונה על ידי בעל המקרקעין להיות מורשה לקבלת מסמכים בנוגע למקרקעין אשר בבעלותו, ובלבד שיש ברשותו כתב מינוי חתום בידי בעל המקרקעין המרשה והעתק של כתב זה נמסר למקים או למפעיל.

{{ח:סעיף|14|מסירה מטעם מקים או מפעיל לבעל מקרקעין שהוא תאגיד}}
{{ח:ת}} בכפוף להוראות {{ח:פנימי|סעיף 12|תקנה 12}}, מסירת מסמכים מטעם מקים או מפעיל לבעל מקרקעין שהוא תאגיד תהיה בהנחתם במשרד או במען הרשום של התאגיד, ולתאגיד שהוקם בחוק – בהנחתם במשרדו של מנהל התאגיד; היה התאגיד שותפות שאין לה מען רשום – תהיה המסירה בהנחת המסמכים במקום עסקה הראשי של השותפות או במסירתם לאחד השותפים.

{{ח:סעיף|15|בעל מקרקעין המסרב לקבל מסמכים}}
{{ח:ת}} מקים או מפעיל אשר לא הצליח לבצע מסירה לפי תקנות אלה אף על פי שפעל בשקידה ראויה וסבירה, וזאת מן הטעם שבעל המקרקעין סירב לקבל את המסמכים, ידביק אותם על הדלת החיצונית או במקום אחר נראה לעין במענו של בעל המקרקעין וכן במקרקעין נושא ביצוע הפעולה.

{{ח:סעיף|16|בעל מקרקעין שלא אותר}}
{{ח:ת}} מקים או מפעיל אשר לא הצליח לבצע מסירה לפי תקנות אלה אף על פי שפעל בשקידה ראויה וסבירה וזאת מן הטעם שבעל המקרקעין לא אותר, יפעל באופן שלהלן:
{{ח:תת|(1)}} ידביק את המסמכים על הדלת החיצונית או במקום אחר נראה לעין במענו של בעל המקרקעין, אם ידוע, וכן במקרקעין נושא ביצוע הפעולה;
{{ח:תת|(2)}} יפרסם את נוסח ההודעה בעיתון, ויפורטו בה שמות בעלי המקרקעין שלא אותרו, אם ידועים, לפי ההוראות האלה:
{{ח:תתת|(א)}} פרסום בשני עיתונים יומיים בשפה העברית, שאחד מהם לפחות הוא שבו עיתון נפוץ לפי {{ח:חיצוני|חוק התכנון והבנייה#סעיף 1א|סעיף 1א(ב) לחוק התכנון והבנייה, התשכ״ה–1965}}, ובמקום מופיע עיתון מקומי לפחות אחת לשבוע – פרסום נוסף בעיתון המקומי;
{{ח:תתת|(ב)}} במרחב תכנון מקומי שבו האוכלוסייה הדוברת ערבית מהווה לפחות עשרה אחוזים מכלל האוכלוסייה, פרסום אחד בעיתון המתפרסם בשפה הערבית, אחד בעיתון נפוץ בעברית ואחד בעיתון מקומי כאמור;
{{ח:תתת|(ג)}} הפרסום ייעשה במדור מיוחד בעיתון, שיובלט במסגרת מתאימה, ויישא את הכותרת ”הודעות בענייני כניסה למקרקעין לפי פקודת מסילות הברזל“;
{{ח:תת|(3)}} יעביר למשרד התחבורה נוסח של ההודעה שפרסם בעיתון לפי תקנת משנה (ב) לצורך פרסומה באתר האינטרנט של משרד התחבורה במדור מיוחד, שיישא את הכותרת ”הודעות בענייני כניסה למקרקעין לפי פקודת מסילות הברזל“, ולעניין שפת הפרסום יחולו הוראות תקנת משנה (ב) בשינויים המחויבים.

{{ח:סעיף|17|תצהיר בעניין מסירה}}
{{ח:ת}} מי שמבצע מסירה מטעם מקים או מפעיל לפי {{ח:פנימי|פרק ד סימן א|סימן זה}} יצהיר על אופן ביצוע המסירה לפי טופס שאישר המנהל ושיפורסם ברשומות ובאתר האינטרנט של המשרד.

{{ח:קטע3|פרק ד סימן ב|סימן ב׳: מסירה מטעם בעל מקרקעין למנהל}}

{{ח:סעיף|18|מסירה מטעם בעל מקרקעין למנהל}}
{{ח:ת}} בעל המקרקעין רשאי למסור למנהל מסמכים לפי {{ח:חיצוני|פקודת מסילות הברזל#פרק ב סימן ב|סימן ב׳ לפרק ב׳ לפקודה}} או לפי תקנות אלה, באחת מן הדרכים האלה:
{{ח:תת|(1)}} מסירה אישית;
{{ח:תת|(2)}} דואר רשום עם אישור מסירה;
{{ח:תת|(3)}} באמצעות מערכת ממוכנת של המשרד;
{{ח:תת|(4)}} דואר אלקטרוני – לכתובת המנהל כפי שפורסמה בהודעה באתר האינטרנט של המשרד לעניין תקנה זו; המועד שצוין בפריט הדואר האלקטרוני שנשלח, ייחשב מועד המסירה ובלבד שהמנהל או מי מטעמו שלח לבעל המקרקעין אישור קבלה בדואר אלקטרוני חוזר בתוך 48 שעות משעת המשלוח.

{{ח:סעיף|19|תחילה}}
{{ח:ת}} תחילתה של {{ח:פנימי|סעיף 18|תקנה 18(3)}} ביום פרסומה ברשומות של הודעת השר בדבר תחילת פעולתה של מערכת ממוכנת כאמור.

{{ח:חתימות|כ״ב בחשוון התשע״ו (4 בנובמבר 2015)}}
* '''ישראל כ״ץ'''
שר התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]